 2010/2011 tellitud ajakirjandus:
1. Haridus  



kuni 31.12.2011

2. Õpetajate leht         

kuni 24.02.2012

3. Looming            
          

kuni 31.10.2011

4. Loomingu raamatukogu 

kuni 31.10.2011

5. Täheke 



kuni 31.12.2011

6. Raamatuajakiri Lugu  

kuni    nov/2011

7. Eesti Naine


kuni 31.12.2011

8. Tervis Pluss


kuni 31.12.2011

9. Tehnikamaailm


kuni 31.12.2011

10. Miki Hiir



kuni 30.06.2011

11. Tom& Jerry


kuni 30.06.2011

12. Arvuti Maailm


kuni 31.08.2011

13. Tarkade Klubi


kuni 31.08.2011

14. Kodu&Aed


kuni 30.06.2011

15. Eesti Päevaleht


kuni 31.12.2011 ( juuni.,aug.,juuli)
16. Sõnumitooja


kuni 31.12.2011

Uued raamatud seisuga 15.november 2010:

Roone Roost. Mis sul viga on. 2010 
Kui Michelangelo Taavet Firenze kesklinnas pikali kukuks, ei jääks sellest tõenäoliselt midagi muud järele kui buldooserikopatäis marmorkamakaid ja kari hiina turiste oma high-tech fotokatega, mis on nende näppudesse monteeritud. Aga mis jääb järele siis, kui sina üks päev pikali kukud? Krediitkaardid? Laenulepingud? Testament? 
A miks see sind enam kottima peaks, sa oled ju siruli.
Ma ei taha su illusioone purustada... okei, tegelt vist ikka tahan, aga ainult sinu enda huvides! Süsti veidi juhuslikkust enda ellu, ära võta seda liiga tõsiselt ja ära talu ajutuimestavat paska, mida sulle igast infokanalist pea sisse punnitatakse. Kui paljud sinu mõtted on ikka päris sinu omad? Kui paljud sinu ideedest on kellegi kolmanda kirjutatud sulle mõtlemiseks ja kui palju sa tegelikult julged tähele panna seda, mis sinu ümber iga päev toimub? Maga sisse, saada pikalt inimesi, keda sa kuulata ei viitsi, ütle välja mis sa mõtled ja ennekõike...lihtsalt...MÕTLE – päris ise ja oma peaga. 
2. [image: image2.jpg]


Reeli Reinaus. Must Vares.Tänapäev, 2010 
 Liis läheb uude kooli ja saab seal tuttavaks Sethiga, lastekodus elava mustanahalise poisiga, keda ülejäänud õpilased kardavad ja põlgavad. Kuid Liisis tekitab Seth pigem huvi ning lõpuks õnnestub tal võita tagasihoidliku ja suhteid vältiva poisi usaldus. Usaldusest kasvab aja jooksul vastastikune hoolimine ja armastus, mida ei kõiguta isegi neid ümbritsev vägivald, rassivaen ja mõistmatu suhtumine.
Reeli Reinausi „Must vares” võitis Eesti Lastekirjanduse Keskuse ja kirjastuse Tänapäev 2009. aasta noorsooromaanivõistlusel esimese koha.

Kristel Kriisa. Neetud. Tänapäev, 2010
Pärast isa surma ja põhikooli lõpetamist kolib Mirt koos ema ja vanema vennaga Lõuna-Eestist Tallinna ning hakkab käima ühe eliitkooli kümnendas klassis. Õige pea tekib tal lähedane suhe oma klassivenna, kooli direktori poja Ronaniga, kes on seni elanud ja õppinud Ameerikas. Ent Mirt ei saa uut suhet kaua nautida – varsti hakkab noorte idülli segama Ronani keerukas minevik, mis keerab pea peale nii mõnedki plaanid ja külvab segadust rohkem kui ühe inimese ellu.
„Neetud“ on tänapäeva koolinoorte elust ja probleemidest kõnelev romaan, mis saavutas Eesti Lastekirjanduse Keskuse ja kirjastuse Tänapäev 2009. aasta noorsooromaanivõistlusel III koha.

Rein Jalak. Tervise treening. 2007 
Tervise ja töövõime suurimad vaenlased maailmas on vähene liikumine ja vale söömine. Kui tervisliku toitumise tähtsustamine on Eestis tõusuteel, siis vajadusest enam liikuda ja spordiga tegeleda räägitakse siiani veel vähe. Liikumisharrastusega seoses oli kaua aega esiplaanil spordibaaside ehitamine, võistluste korraldamine ja teadusuuringud. Kuid täiesti ära olime unustanud kõige lihtsama tõe - kuidas õigesti liikuda, millise spordialaga tegeleda, milline on optimaalne treeningkoormus.
5. Chris Kala. Ebaõnnestunud 2010"

Ebaõnnestunud!" räägib ühest noorest isehakkajast poisist Chris Kala, kes teeb seda, mida hing ihaldab. Ta ei lase ennast mõjutada ühelgi kõrvalisel teguril ega sõprade arvamusel, rääkimata ka vanemate soovitustest.
"Ebaõnnestunud!" annab põhjaliku ülevaate sellest, kuidas tänapäeva noored elavad ja pidutsevad. Teoses on seksi, raha, armastust, verd, sõprust, suhted vanematega ja kõike muudki, mida ühe pubeka elu võib sisaldada.
Romaan kajastab noorte elu täpselt nii, nagu see ka tegelikult on, kajastades eriti jälke ja rõvedaid hetki, mida igaüks paljastada ei julge."

6. Ülle Suur. Ellujäämine õpetajana. 2010 
[image: image6.jpg]


Peamiselt õpetajatele mõeldud käsiraamat koosneb kolmest osast. Esimeses käsitletakse õpetamiseks vajalikke isiksuseomadusi, õpetajat esinejana ning õpetaja ja laste hindamiskriteeriume.
Teise osa teemaks on rasked lapsed. Käsitletavad teemad: kodu, üliaktiivsed lapsed, agressiivsed lapsed, valetamine, toitumishäired, vägivalla all kannatavad lapsed, enesetapust mõtlevad lapsed, ohtlikus seisus teismelised ning lapsed ja noored, kes endale ise haiget teevad.
Kolmas osa käsitleb kriise: probleeme kolleegidega, isikliku elu raskusi, kriisietappe, traumajärgset stressi ja kriisiolukorra juhtimist.

Alyson Noel Igavesti. Surematute I raamat 

„Igavesti” on sõltuvusttekitav. Ma ei suutnud seda käest panna. Nägin seda raamatut unes. Ja kui lõpetasin, ei saanud ma seda peast. See raamat oli lihtsalt hingetuksvõttev.” Teens Read Too

Pärast kohutavat õnnetust, milles hukkusid tema ema, isa, õde ja nende koer Tulikas, näeb kuueteistkümneaastane Ever Bloom inimeste aurasid, kuuleb nende mõtteid ja teab neid puudutades nende tervet elulugu. Ta poeb kasvõi nahast välja, et otseseid kontakte vältida ja oma võimeid maha suruda. Koos kahe sõbraga on ta oma uues keskkoolis veidrikuks tembeldatud – kuid kõik muutub, kui ta kohtab Damen Auguste’i.

Damen on imeline, eksootiline ja rikas. Ta on ainus, kes suudab Everi peas müra ja juhuslikku energiat vaigistada, kasutades sedavõrd jõulist maagiat, nagu suudaks ta otse Everi hinge piiluda. Kui Ever on sügavamale Dameni ahvatlevasse saladuste ja mõistatuste maailma kistud, on tal rohkem küsimusi kui vastuseid. Ja tal pole aimugi, kes Damen tegelikult on või mis ta on. Ainus, mida Ever teab, on see, et ta on Damenisse sügavalt ja paratamatult armunud.

„Igavesti“ on Alyson Noëli ülipopulaarse Surematute sarja esimene raamat. Sisenege lummavasse uude maailma, kus tõeline armastus ei sure kunagi... Alyson Noël on paljude raamatute autor. Surematute sarja seniilmunud raamatud on olnud nädalaid New York Timesi bestsellerid.

8. Hilli Rand. Nimeks Nipsutera 2007
Kes on Nipsutera? Loomulikult üks pisike ja särasilmne tüdrukutirts, kel on alati ja iga asja kohta oma arvamus ning peas palju põnevaid ja iseäralikke mõtteid, mida ta ka kohe kõhklematult ellu viib. Peale selle on Nipsuteral suur perekond - ema ja isa, vanaema ja vanaisa, õde ja vend. On selge, et elu nende helerohelises hubases majas pole see-tõttu põrmugi igav ega rahulik.

Ketlin Priilinn. Sefiirist loss 2010.  
Inga-Kerstin sõbruneb uues koolis argliku ja omaette hoidva Jakobiga, kes näib varjavat mingit saladust. Kui saladus ilmsiks tuleb, saab Jakobist koolikiusamise ohver. Ühes hea sõbra Kailaga moodustavad Inga-Kerstin ja Jakob tagakiusajate vastase leeri, kuid kahe leeri vahelisel sõjal on traagilised tagajärjed.
„Sefiirist loss“ on lugu tõelistest sõpradest, kes toetavad üksteist ka kõige hullemas, ning inimelust, mis on habras sõprade toest hoolimata. Teos saavutas Eesti Lastekirjanduse Keskuse ja kirjastuse Tänapäev 2010. aasta noorsooromaanivõistlusel II koha.
10. Tiit Kuningas. Võta näpust! 2010 

Lendsõnad on üldkasutatavad tabavad väljendid, aforismid, sententsid jms, mis lähtuvad kirjandusest või silmapaistvate tegelaste (või neile omistatud) ütlustest. Lendsõnade iseloomulikeks omadusteks on lühidus ja tabavus.
Raamatu kolme peatükki on kogutud huvitavaid fakte lendsõnade päritolust ja saamislugudest. Võtkem pakutavat infot ennekõike meelelahutusliku meeldetuletusena, et me ei unustaks oma kõne- ja kirjakeele sõnavara huvitavate ja ajast aega kestvate lendsõnade ja vürtsikate fraasidega rikastamast.
Tähestiku järjekorras esitatud lendsõnu ja -lauseid on hõlbus leida raamatu kõigis osades. Pikemalt on nende tähendus ja päritolu lahti kirjutatud esimeses osas ”Varandus, mida koi ja rooste ei riku”, kolmandas osas on võõrkeelsetele väljenditele lisatud lühiseletused. Huvitavaid ja üllatavaid leide meie igapäevases kasutuses olevate sõnade päritolust ja tähendusest leiame aga raamatu teisest osast.

Ketlin Priilinn. Ei iialgi ilma Murita. 2010. 

Meribeli ja Anette vanemad hukkusid liiklusõnnetuses. Kuna tüdrukutel teisi lähedasi ei olnud, peavad nad elama lastekodus. Nende suurimaks unistuseks on, et keegi nad lapsendaks.
Helen ja Andrus on abielupaar, kes ei saa lapsi. Neil on perefirma ja ilus maja ning nende suurimaks unistuseks on lapsendada kaks last. Kahe lapse ja kahe täiskasvanu unistused kohtuvad ja täituvad. Tulemuseks on imetore pere, kes elab ilusas kodus. Kõik on “nagu filmis”, kuni Anette esitab saatusliku palve: “Palun võtame koera ka!”

12. Juku naljad. Leelo Tungal. 2010
“Vanaisa, kas sina olid ka kunagi väike?”
“Olin, Juku!”
“No küll siis teised poisid võisid su kiilaspea ja halli habeme üle naerda!”
Raamatus 1600 anekdooti, kogunud Leelo Tungal.
13. Ene Sepp. Minevikuta mälestused. 2010
[image: image13.jpg]Minevikuta
malestused,




Kas sa oled 14-, 15- või 16-aastane tütarlaps? Või vähemalt oled olnud 14-, 15- või 16-aastane tütarlaps? Siis oled kindlasti unistanud sellest, et olla nagu käesoleva raamatu peategelane – tüdruk, kes läheb ei tea kuhu ja on ei tea kes, seikleb keset kaunist Eestimaa suve ja üritab igal hetkel uusi rolle luues iseennast tundma õppida, kohates teel kõikvõimalikke ebatavaliselt tavalisi „audibemmikutte” ja kidakeelseid lüürikuid, perverte ja kullatükke, Pärnu õllejõmme ja üht müstilist meest, kes rändaja lõpuks turvaliselt koju toob. Sest sügisel peab iga korralik tütarlaps koju jõudma. Ah et sina küll millestki nii lapsikust ei unista?! Sa ei taha isegi mitte oma mõtetes tunda ohtu ja kannatada südamevalu?! Sel juhul ma kahtlen, kas sa ikka oled 14-, 15- või 16-aastane tütarlaps. Või kas sa kunagi üleüldse oled olnud 14-, 15- või 16-aastane tütarlaps … Parem, kui sa siis ka selle raamatu lugemisele aega ei raiskaks.

Elaine Slavens. Vaidlemine. 2007
Inimesed ei mõtle ühtemoodi, erinevad vaated ja arvamused on paratamatud. Vajalik on õppida oma mõtteid rahulikult lahti rääkima, et vältida arusaamatusi ja möödarääkimisi. Millal aga lahkarvamused väljuvad kontrolli alt, paisuvad sõnasõjaks, haavavad tundeid ja halvemal juhul muutuvad vägivaldseks? Raamat 

-õpetab, kuidas saada vaidlus kontrolli alla enne, kui see paisub tuliseks sõnasõjaks, ükskõik, kas oled ise tülinorija, tülivältija või pealtnägija;
-selgitab kuidas vaidlused saavad alguse ja miks need paisuvad sõnasõjaks;
-annab nõu, kuidas käituda erinevates vaidlussituatsioonides;
-toob näiteid vaidlussituatsioonidest ja annab juhiseid nende lahendamiseks;
-testib sinu rolli vaidluse tekkimisel ja peatamisel;
-jagab näpunäiteid mida teha ja mida mitte.

Pam Schiller, Tamera Bryant. Väärtuste raamat. 2009
Lapsed õpivad kõige paremini tegevuse kaudu. See kehtib ka elu põhiväärtuste õpetamisel. Raamatus leiduvad lihtsad mängud, ülesanded ja ideed aitavad lastel väärtusi omandada ning avastada ennast nii üksikisiku ja rühmaliikmena.
16. Annie M.G.Shmidt Jip ja Janneke. 2010

Eesti lugejale on Annie M. G. Schmidt tuntud kui Viplala ja Aabeli lugude autor. Hollandis on ülimalt populaarne ka Jip ja Janneke - lugu kahest sõbrast, väikesest poisist ja tüdrukust, kes lugejaga jagavad oma igapäevast, kuid ometi nii põnevat mängumaailma. Pealtnäha täiesti tavalised tegemised ja toimetamised on autor silmatorkavalt lihtsas vormis köitvateks ja meeldejäävateks lugudeks kirjutanud.

Ketlin Priilinn Liblikasonaat.2010 
Ta ütles, et ma ei sure. Ta ütles, et ma ei sure. Nii korrutasin endale mitu korda, püüdes neisse sõnadesse veidigi uskuda ja meenutada inimesi, kes kõik samuti selle haigusega on võidelnud ning selle edukalt selja taha jätnud. Neid oli ju päris palju! Ja ometi tuli mulle esimesena meelde hoopis vanatädi Krista, kes nelja aasta eest oli pärast pikka ja rasket verevähi põdemist sellele koletislikule haigusele lõpuks alla vandunud.
„Liblikasonaat” jutustab noorest kolme lapse emast, kellel avastatakse ootamatult vähk. Just samal ajal kaotab tema mees töö. Need kaks korraga juhtuvat tragöödiat keeravad niigi kriisis olnud pereelu täielikult pea peale.
„Liblikasonaat” on Priilinna kuueteistkümnes raamat ja ühtlasi kirjastuse Tänapäev 2009. aasta romaanivõistlusel äramärgitud töö.

Elsa Pelmas.Sussipäkapikk Siisi seiklused. 2006 
Lasteraamatus “Sussipäkapikk Siisi seiklused” kõneldakse päkapikutüdruk Siisist, kel tuleb ootamatult jõulueelne päkapikutöö enda hooleks võtta, kuna päkapikumehed on Põhjalasse rännanud.
Vanaema ja päkapikuvanakeste abiga õpib terane tüdruk selgeks vajalikud oskused ning hakkabki Käbikuuse peres päkapikutööd tegema.

Raamatus on põnevaid seiklusi, ootamatuid olukordi ning pereelus ettetulevaid probleeme, mida päkapikutüdruk Siisi oma lahkel ja abistaval moel lahendama asub.

“Sussipäkapikk Siisi seiklused” on tore juturaamat, millele on illustratsioonid teinud Everi Vähi.

19. Tumedad linnad Krista Ojasaar. Luuleraamat 2010

Kallis ma pole sulle öelnud
täna veel mitte
kui väga ma igatsen
ja ootan kannatamatult su saabumist
et siis minna koos koju
ja seljad vastamisi
raamatuid lugeda.
20. Paulo Coelho. Valküürid. 2010

„Spirituaalsed otsingud koosnevad paljudest algustest ja ainus, mis on tähtis – alati – , on tahe jätkata.”
Miks me hävitame selle, mida kõige rohkem armastame? Nii küsib „Alkeemiku” autor Paulo Coelho oma minevikuga vastamisi seistes. Koos Chrisiga võtab ta ette teekonna kuumusest pakatavasse Mojave kõrbesse. Nelikümmend päeva kestva rännaku jooksul kohtavad nad kummalisi naissõdalasi valküüre.
„Valküürides” räägib Paulo Coelho ausalt ja avameelselt võitlusest oma sisemise hirmu ja kahtlustega. Samuti on see lugu kahest inimesest, kes püüavad teineteist mõista. Kuid eelkõige on see jõuline sõnum minevikuga leppimisest ja usust tulevikku. Alles siis, kui suudame ära tunda ja omaks võtta oma tugevused ja nõrkused, võime muuta maailma.
Paulo Coelho üks tähtsamaid teoseid ilmub nüüd lõpuks ka Eestis. See on mõistatuslik ja üllatuslik romaan, mis jutustab pärast „Alkeemikut” kirjaniku uskumatust inimlikust ja spirituaalsest rännakust.
Maailmas on müüdud 115 miljonit eksemplari Paulo Coelho teoseid ning neid on tõlgitud 71 keelde rohkem kui 160 riigis.
DVD
1. The magical World Of Pinocchio. Inglise keeles. 1`51``

2. Shakespeare. The animated tales. Hamlet.The tempest. Inglise keeles.51`
3. Taarka. Maailma esimene setokeelne film.99`

4. Kuritöö ja karistus. ( 8 seeriat) vene keeles

5. Sõda ja rahu I. Andrei Bolkonski. 142` vene keeles

6. Sõda ja rahu II Nataša Rostova. 94` vene keeles

7. Sõda ja rahu III 1812. aasta.78` vene keeles
8. Sõda j rahu IV Pierre Bezuhhov 93` vene keeles

Pokulood Audioraamat 3CD

Kolmikplaat. Plaadikogumik sisaldab 32 toredat lugu sellest, kuidas loodus toimib, mis on looduses huvitav ja alati küsimusi tekitanud. Need lood on rahulikud, selgitustega, muhedad ja täiesti vägivallavabad. 
Tekste loeb Peeter Tooma ja tausthelid (loodushääled) on plaadile lisanud Fred Jüssi.

